Diari Oficial de la Generalitat Valenciana


Sumari del DOGV 9282, del 21-02-2022 (2022/1207)

Informació pública de la sol·licitud de l'autorització ambiental integrada i d'adaptació de les MTD's per a una activitat de fusió de termoplàstics, emmotlat mitjançant màquines d'injecció i ús de motles, pintat i muntatge de peces per a automoció, al terme municipal de Llíria. Expedient 158/20 IPPC.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9282

Data del DOGV
:   21-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1207


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud de l'autorització ambiental integrada i d'adaptació de les MTD's per a una activitat de fusió de termoplàstics, emmotlat mitjançant màquines d'injecció i ús de motles, pintat i muntatge de peces per a automoció, al terme municipal de Llíria. Expedient 158/20 IPPC. [2022/1207]  
De conformitat amb el que s'estableix en l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, se sotmet a informació pública l'expedient número 158/20 IPPC, seguit a instàncies de PLASTIC 7A, SL (instal·lacions de Llíria), amb NIF T60956411 i domicili social en la carretera València-Ademuz, km 30,5, del terme municipal de Llíria (València), que té com a objecte l'atorgament de l'autorització ambiental integrada i l'adaptació de les millors tècniques disponibles d'una activitat de fusió de termoplàstics, emmotlat mitjançant màquines d'injecció i ús de motles, pintat i muntatge de peces per a automoció en el terme municipal de Llíria (València).  
  
  
Peticionari: PLASTIC 7A, SL (instal·lacions de Llíria).  
Emplaçament: planta 1 (nau 1), planta 2 (nau 2) i planta 4 (nau 3) del polígon industrial Les Carrases del terme municipal de Llíria (València).  
Projecte: - Projecte bàsic d'autorització ambiental integrada (RD 1/2016 de 16 de desembre).  
- Document per a l'adaptació de l'autorització ambiental integrada d'una activitat de fusió de termoplàstics, emmotlat mitjançant màquines d'injecció i ús de motles, pintat i muntatge de peces per a automoció d'acord amb el document de conclusions de les millors tècniques disponibles per al tractament de superfícies amb dissolvents orgànics, inclosa la conservació de la fusta i els productes derivats de la fusta utilitzant productes químics en la Decisió d'execució (UE) 2020/2009, de la Comissió, de 22 de juny de 2020.  
Producció: capacitat màxima de producció i de pintat de 74.759.223 de peces/any i amb un consum total de dissolvents de 245 tones/any.  
  
Cosa que es posa en coneixement general perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i persones particulars interessades puguen presentar les al·legacions que estimen convenients.  
Durant aquest termini, les persones interessades podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, l'enllaç del qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 9 de febrer de 2022.- El director general de Qualitat i Educació Ambiental: Joan Piquer Huerga.